Setelah Cinta Itu Pergi

Setelah Cinta Itu Pergi ialah sebuah siri drama televisyen romantik Malaysia 2019 arahan Heykal Hanifah, dibintangi oleh Nina Iskandar dan Fahrin Ahmad membawa watak sebagai sepasang suami isteri, Marina dan Ikram. Diadaptasi dari novel 2014 bertajuk sama karya East Diani, siri ini memulakan tayangan perdana di slot Samarinda TV3 dari 17 Januari 2019 hingga 25 Februari 2019 menggantikan Jika Masih Ada Rindu.

Siri ini boleh didapati melalui penstriman dalam talian di saluran YouTube rasmi TV3.

Sinopsis 
Perkahwinan Ikram dan Marina bahagia disulami cinta yang sentiasa memekar walaupun tanpa dikurniakan zuriat. Siapalah mereka untuk menidakkan takdir Tuhan. Janji yang kukuh terpateri akhirnya rapuh. Kehadiran Insyirah dan anak kecilnya menggoyahkan rumah tangga yang kukuh terbina.

Insyirah memang bijak sehingga Ikram termakan kata dustanya. Hati Marina remuk kala dia dipersalahkan oleh suami tercinta. Kerana cemburu buta Ikram, kesetiaan Marina diragui dan kepercayaan terhadapnya dipersoalkan. Hati itu makin parah saat lafaz cerai terzahir di mulut sang suami.

Marina pergi membawa diri dengan seribu duka di hati. Disangka kasih itu berpanjangan, rupanya hanya satu persinggahan. Tidak ditoleh ke belakang lagi. Perjalanan harus diteruskan, demi mencari penawar duka di hati. Namun satu per satu kehilangan menghimpit diri. Rasa kehilangan orang yang disayangi, amat memeritkan jiwa Marina.

Setelah cinta itu pergi, barulah Ikram menyesali. Tapi hasrat hati memiliki Marina semula dihalangi keluarga. Mereka cukup rasa terhina dengan tindakan Ikram terhadap Marina.

Kerana tidak mahu Marina hidup dibebani kisah lalu, keluarganya telah menentukan jodoh untuknya. Namun cinta yang bertakhta di hati memang sukar disingkir pergi. 

Hadirnya Adam, cuba mengubati hati Marina yang penuh dengan seribu kisah duka. Ingin menjadi penyelamat kerakusan hatinya yang sengsara. Sebagai tunang kepada Marina, mampukah Adam memecah tembok hati Marina?

Apakah cinta di hati Marina akan terus pergi hilang selamanya? Sampai bilakah pintu hati itu akan terkunci? Perlukah dia melupakan kebahagiaan yang hadir di depan mata begitu sahaja? Adakah Adam mampu membuka pintu hati yang terkunci selama ini? Atau adakah kasih Marina masih kuat terhadap Ikram? Siapakah yang akan menjadi pilihan Marina setelah cinta itu pergi?

Pelakon dan watak

Pelakon utama
 Fahrin Ahmad sebagai Ikram
 Nina Iskandar sebagai Marina
 Julia Farhana sebagai Insyirah

Pelakon pembantu
 Oktovia Manrose sebagai Asra Jihan
 Amyza Aznan sebagai Sariah
 Rusdi Ramli sebagai Encik Razak
 Shahz Jaszle sebagai Muiz Lukman
 Raja Azmi sebagai Puan Salmiah
 Faezah Elai sebagai Zaidah
 Fizo Omar sebagai Idlan
 Azrel Ismail sebagai Adam
 Faye Kusairi sebagai Shahida
 Putri Jannah sebagai Amanda
 Imuda sebagai Pak Ngah Zali
 Wan Raja sebagai Azhar
 Sheila Mambo sebagai Puan Karsiah
 Asry Azizan Banks sebagai Farok
 Mardiana Alwi sebagai Puan Aini
 Azhar Amir sebagai Dato' Karim
 Nik Adam Mika sebagai Muiz Danish
 Syakilah Rahmad sebagai Zahirah

Rujukan

Drama Melayu 2019
Rancangan TV3
Drama adaptasi novel di Malaysia